EPIDEMIOLOŠKE MJERE ZAŠTITE OD ZARAZE VIRUSOM

COVID-19 ZA ŠKOLSKU GODINU 2020./2021. ZA UČENIKE I RODITELJE

**Ove epidemiološke mjere vrijede za učenike Osnovne škole Sikirevci, Sikirevci za vrijeme nastave u školi od 7. rujna 2020. godine. Mjere su izrađene prema uputama Hrvatskog zavoda za javno zdravstvo.**

# *OBVEZE RODITELJA/UČENIKA PRIJE DOLASKA U ŠKOLU*

1. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnateljici škole i izabranom pedijatru/liječniku obiteljske medicine radi odluke o testiranju i liječenju djeteta. Učenici viših razreda mogu sami izmjeriti temperaturu.
2. Vrijednost izmjerene temperature prije polaska u školu roditelj/učenik je dužan upisati u posebnu bilježnicu i pokazati je dežurnom učitelju/spremačici na ulasku u školu.
3. Osigurati djetetu 1 paketić papirnatih maramica za nos i staviti ga u školsku torbu, plastičnu bočicu s običnom vodom (budući da učenik ne može izlaziti iz razreda pod odmorom ako je žedan). Sve to staviti u vrećicu.
4. Osigurati učeniku od 5. do 8. razreda redovito pranje perivih maski koje će dobiti u školi prvi dannastave , **odnosno za prvi dan nastave osigurati vlastitu masku učenicima.**

# *DOLAZAK UČENIKA I RODITELJA U ŠKOLU*

1. Djeca u školu dolaze sama, organiziranim prijevozom ( PRO) ili u pratnji roditelja na način kako bi

dolazili da nema epidemije.

1. U školu je iznimno dozvoljen ulazak samo jednom roditelju u pratnji učenika 1. razreda ili djetetu s teškoćama u razvoju koji nema osiguranu podršku pomoćnika u nastavi ako ne može samo ući u školu, o čemu odlučuje ravnateljica na zahtjev roditelja 1. razreda ili roditelja učenika s teškoćama. Roditelj koji ulazi u školu obvezan je držati razmak od 1,5 metra u odnosu na druge učenike/djelatnike škole i u školu obvezno ulazi s maskom.
2. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste

simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.

1. Roditelji/skrbnici koji dovode i odvode djecu u školu to čine na način da ne ulaze u školu, osim ako je to neophodno zbog iznimno opravdanih razloga ili je roditelj učenika 1. razreda ili je roditelj učenika s teškoćama u razvoju ( ako mu je odobreno na zahtjev), već dolaze do ulaza u školsko dvorište pri čemu zadržavaju distancu od najmanje 1,5 metra u odnosu na druge roditelje/skrbnike i djecu. Roditelji i djeca iz istog kućanstva ne moraju držati distancu.
2. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicima.
3. U školu učenici ulaze prema unaprijed utvrđenom rasporedu po razredima i samo u vrijeme koje je utvrđeno za ulazak njihovog razreda. Ulazak učenika u školu i odlazak do razreda nadziru razredne učiteljice, odnosno učitelji koji s razrednim odjelom imaju 1. nastavni sat.
4. Kod ulaska u školu učenik dezinficira potplate obuće. Dijete se odmah nakon ulaska upućuje prema garderobi ili kod drugog ulaza gdje se preobuva i nakon toga odlazi do toaleta ili na kat u hodniku gdje su postavljeni umivaonici za pranje ruku sapunom i vodom i upućuje se u svoj razred. Učenici od 5. do 8. razreda preobuvaju se na ulazima prema rasporedu, dezinficiraju ruke dezinfekcijskim sredstvom, odlažu preobuću na za to predviđeno mjesto i ulaze u učionicu.
5. Po završetku pranja ruku učenik odlazi odmah u svoju učionicu prema unaprijed utvrđenoj ruti, bez zadržavanja i bespotrebnog dodirivanja površina i predmeta oko sebe i smješta se na svoje radno mjesto. Kad svi učenici jedne razredne skupine uđu u svoj razred, tada počinju ulaziti učenici druge skupine u školu.

# *BORAVAK UČENIKA U ŠKOLI*

1. Djeca bi trebala što je više moguće održavati distancu (fizičku udaljenost) od druge djece i

odraslih (preporučeno 1,5 m).

1. Tijekom boravka u školi učenik isključivo boravi u svojoj odgojno-obrazovnoj skupini (razredu)

i ne miješa se s djecom iz drugih odgojno-obrazovnih skupina.

1. Učenik prostoriju u kojoj boravi njegova odgojno-obrazovna skupina smije napustiti samo u slučaju odlaska na toalet, pranje ruku ili izlaska u dvorište škole radi aktivnosti na otvorenom i to isključivo na način da se ne miješa s djecom iz drugih razreda.
2. Prilikom prolaska kroz zajedničke prostorije (hodnik/hol/toaleti) učenici su dužni prolazak skratiti na minimum, nepotrebno ne dodirivati površine ili predmete i kretati se po unaprijed označenoj ruti kretanja.
3. Djeca trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištena baca u kantu za otpad.
4. Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u kantu za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
5. Preporuča se i potiče djecu da ne dodiruju usta, nos, oči i lice kao i da ne stavljaju ruke i predmete u usta. Djeca ne dijele čaše, šalice, drugo posuđe i pribor za jelo s drugom djecom. Svako dijete samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.
6. Djeca ne nose zaštitne maske osim u slučaju kada u razredu nije moguće održati fizičku udaljenost od druge djece i osoba u učionici. Masku mogu nositi učenici koji to žele i oni učenici koji su u skupini izrazito vulnerabilnih ( osjetljivih) osoba i kojima je nošenje maske preporučio liječnik. Masku obvezno moraju nositi učenici od 5. do 8 razreda gdje je razmak između učenika manji od 1.5 m. Kad učenici 5. do 8. razreda imaju nastavu u informatičkoj učionici (dan kada imaju informatiku) obvezno nose maske jer se zbog rasporeda računala u informatičkoj učionici ne može potpuno održavati socijalna distanca.
7. Djeca užinu/jelo konzumiraju u prostoriji u kojoj boravi njihova odgojno-obrazovna skupina ili u holu škole prema rasporedu odlaska na užinu.

# *ORGANIZACIJA NASTAVE U ŠKOLI*

1. Nastava se u školi organizira za sve učenike od 1. do 8. razreda i sva djeca su je obvezna

pohađati.

1. Tijekom nastave učenici jedne obrazovne skupine ne miješaju se s učenicima druge

obrazovne skupine.

1. U razrednoj nastavi s učenicima boravi njihova učiteljica razredne nastave i učiteljice predmetne nastave koje predaju u tom razredu engleski jezik, njemački jezik i glazbenu kulturu (4.r.) i izborne predmete (VJ i INF). O načinu ulaska drugog učitelja u odgojnu skupinu, proceduru i način propisuje ravnatelj uputama za djelatnike.
2. U predmetnoj nastavi s učenicima borave predmetni učitelji i to tako da je što manji broj predmetnih učitelja tijekom dana u jednoj odgojno-obrazovnoj skupini. O načinu ulaska predmetnih učitelja u odgojno-obrazovnu skupinu - razred predmetne nastave, organizaciju rada, proceduru, mjere i način rada propisuje ravnatelj uputama za djelatnike.
3. Nastava TZK odvija se kad god je to moguće u vanjskim prostorima, odnosno u školskom dvorištu ispred škole i iza škole na sportskim terenima i to na način da ne dolazi do spajanja ili kontakta razrednih odjeljenja niti u svlačionici, niti u holu, niti u vanjskom prostoru. Kod održavanja nastave u zatvorenom prostoru primjenjuju se Preporuke za treninge i športsko- rekreativne aktivnosti u zatvorenim športskim objektima.
4. Odmori se organiziraju u različito vrijeme, školsko zvono se ukida, a nastava i nastavni sati započinju u različito vrijeme za različite razredne odjele kako učenici ne bi došli u kontakt s učenicima drugih razrednih odjela. Učenici se kreću izvan učionice samo ako je to nužno. Početak i završetak nastave i odmora, raspored ulaska i izlaska razreda iz škole, raspored prehrane i ostalih aktivnosti uređuju se posebnim protokolom koji donosi ravnatelj škole.
5. Za vrijeme trajanja proglašene epidemije COVID-19 ne organiziraju se ekskurzije učenika, izvanučionična nastava, ( osim u dvorištu škole i oko škole) maturalni izleti, posjeti i sl.

1. Škola radi u 2 smjene i to na način da u jednu smjeni idu učenici razredne nastave (od 1. do 4.razreda ), u drugu smjenu učenici predmetne nastave ( od 5. do 8. razreda). Svaki tjedan smjene se izmjenjuju. Učenici iz PRO svaki dan imaju nastavu od 9:00 sati.

# *POSTUPANJE U SLUČAJU SUMNJE U ZARAZU KOD DJETETA*

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2; simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu.
2. Ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Do dolaska roditelja dijete se izolira u prikladnoj prostoriji. Odmah po utvrđivanju simptoma djetetu je potrebno osigurati masku za lice, a učitelju koji prati dijete do prostorije za izolaciju i boravi s njime treba osigurati vizir, masku i jednokratnu pregaču. Po odlasku djeteta dezinficira se prostorija u kojoj je dijete bilo izolirano. Poseban prostor za izolaciju, djelatnike koji su zaduženi za brigu o bolesnom djetetu do dolaska roditelja i poseban protokol propisuje se mjerama za djelatnike škole.
3. Ravnateljica nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnateljici.
4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.
5. Kad se kod djeteta/učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

# *ODLAZAK IZ ŠKOLE*

1. Odlazak učenika iz škole odvija se prema utvrđenom protokolu za izlazak svakog pojedinog razreda i to na način da ne dolazi do kontakta između djece različitih razreda.
2. Nakon preobuvanja djeca se bez zadržavanja upućuju prema izlasku iz škole.
3. Izlazak učenika iz škole nadgleda učitelj/ica koji s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole.

# *IZRAZITO VULNERABILNA (OSJETLJIVA DJECA)*

1. Za svaku izrazito vulnerabilnu ( osjetljivu ) osobu (učenika ) ili osobu koja dijeli kućanstvo s izrazito vulnerabilnom osobom, potrebno je pojedinačno razmotriti situaciju uzimajući u obzir aktualnu epidemiološku situaciju. Odluku o tome donosi liječnik primarne zdravstvene zaštite kao i o eventualnim drugim posebnim mjerama zaštite poput nošenja maske i sl. (pedijatar, liječnik obiteljske medicine, te za učenike kod izostanaka duljih od mjesec dana liječnik školske medicine). U kućanstvu u odnosu na vulnerabilnog člana preporučuje se izbjegavati bliski kontakt, nositi masku kada je primjereno i provoditi druge preventivne mjere.
2. Roditelji koji smatraju da njihovo dijete pripada u skupinu izrazito vulnerabilne djece i da zbog toga ne može pohađati nastavu u školi dužni su o tome pribaviti mišljenje nadležnog liječnika obiteljske medicine i dostaviti ga školi prije početka nastave. Za izostanke duže od mjesec dana potrebna je i odluka liječnika školske medicine.
3. Za učenike kojima je utvrđeno da pripadaju u skupinu izrazito vulnerabilne djece i koji o tome imaju potvrdu liječnika obiteljske i školske medicine, kao i za učenike u samoizolaciji ili učenike oboljele od virusa COVID-19 koji nemaju izražene simptome ili nisu u bolnici organizira se nastava na daljinu (virtualno).

# *PRIJEVOZ UČENIKA IZ POSEBNOG RAZREDNOG ODJELA*

1. Učenici koji na nastavu dolaze organiziranim prijevozom dužni su se pridržavati mjera propisanih za javni prijevoz.
2. Učenici kod ulaska u kombi, tijekom vožnje i kod izlaska dužni su održavati fizičku

distancu i nositi masku.